Ад надыходзячага года чакаю больш вольнага часу, каб прысвяціць яго сям’і, дачцэ, любімым заняткам. Чакаю цікавых сустрэч з калегамі, у тым ліку і з кім пазнаёмілася падчас конкурсу, чакаю плённай шчырай працы. Хацелася б, каб надыходзячы год быў мірны, багаты на добрыя справы. Хочацца, каб мае вучні былі паспяховыя — і ў алімпіядным руху, і ў творчых конкурсах, а я ім у гэтым буду дапамагаць. У наступным годзе мая дачка заканчвае ўніверсітэт і хоча паступіць у магістратуру. Жадаю, каб яе мара спраўдзілася.